Mine forældre bestilte og betalte 2 Nespresso-maskiner til levering over jeres webshop. Det var desværre kun den ene maskine der dukkede op. De ringede derfor ind, for at oplyse Elgiganten dette, som herefter efterlyste maskinen. Der skete intet. De ringer til Elgiganten igen, som sender en ny maskine - men istedet for at sende den til den oprindelige leveringsadresse, kommer Elgiganten til at sende til den mine forældre (i den anden del af landet) istedet for. 

Mine forældre aftaler derfor med Elgiganten, at jeg kan cykle ud i én af deres fysiske butikker på Nørrebro og hente en maskine istedet. Det gør jeg så. MEN; da jeg kommer hjem igen med min nye maskine opdager jeg, at maskinen mangler de Nespresso kapsler, som skal være med. Der er altså tale om en mangelfuld vare. Jeg ringer til den centrale kundeservice, for at klage over dette. De kan desværre ikke gøre noget, men stiller mig videre til den lokale butik, hvor jeg har købt maskinen. Her får jeg samme besked - de kan ikke gøre noget, men jeg kan komme ud i butikken og hente nogle kapsler. Jeg oplyser dem, at de har lavet så mange fejl nu, at jeg selvfølgeligt forventer, at de sender mig kapslerne istedet. Her får jeg først at vide, at det kan de ikke, fordi de ikke kan sende noget med post. Det undrer mig lidt, idet de jo netop har en webshop, hvor de sender ting. Rent praktisk kan jeg heller ikke forstå, at de ikke kan tage kapslerne, putte dem i en kuvert og gå på posthuset. Jeg diskuterer længe med ekspedienten derude, som flere gange forsvinder fra røret for at diskutere sagen med sine kolleger (jeg kan høre hvad der bliver sagt imens hun er væk). Chefen derude vil ikke tale med mig, og overlader problemet til sin noget forvirret kollega. 

Efter megen diskussion frem og tilbage, kommer hun frem til, at hun kan kontakte Nespresso, som vil sende mig nogle, men det vil tage ihvertfald 1 uge. Jeg er nu ved at være så træt og frustreret, at jeg til sidst er nødt til at acceptere denne noget uprofessionelle og halve løsning. Det under mig, at det skal gå igennem den vej og trækkes i langdrag, når ekspedienten stod derude med nogle kapsler, som hun mente jeg skulle hente selv. Det burde da ikke være sværere, at putte dem i en kuvert og sende afsted idag. 

Jeg er overrasket over denne manglende kundeservice og vilje til at løse et problem. Jeg vil fraråde ALLE at handle hos Elgiganten og har ikke tænkt mig at sætte mine ben der igen. Jeg betaler hellere ekstra et andet sted, for at få et fuldendt produkt og en smule kundeservice og forståelse. 

Det er pinligt, Elgiganten! Jeg håber, at få et svar på denne fuldstændigt vanvittige måde at føre forretning på, men hvis det er en standardsvar om at sådan er proceduren og I beklager bl.a bl.a bla, kan I ligeså godt lade være. 

Anne Lund

OPFØLGNING: Efter selv at have købt nogle kapsler, finder jeg nu ud af, at maskinen heller ikke virker. Så I har altså hverken kunne levere til tiden, levere rette sted, levere et produkt som ikke mangler dele eller levere et produkt, som virker. Det er simpelthen for dårligt !

D. 1. juli 2013:
Jeg har ændret min angivelse af stjerner fra 1 stjerne til 3 stjerner. De 2 ekstra stjerner gives ikke til butikspersonalet på Nørrebro, for de fortjener ikke mere end 1 stjerne. Men den centrale kundeservice har taget hele denne her omgang seriøst og har afhjulpet problemerne på en meget fin og tilfredsstillende måde. Og de skal de have ros for!